title: Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine

text:
               17.3.2014

               HR

               Službeni list Europske unije

               L 78/16

      ODLUKA VIJEĆA 2014/145/ZVSP
   od 17. ožujka 2014.
   o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Dana 6. ožujka 2014. šefovi država ili vlada država članica Unije snažno su osudili ničim izazvano kršenje ukrajinskog suvereniteta i teritorijalne cjelovitosti od strane Ruske Federacije te su pozvali Rusku Federaciju da odmah povuče svoje oružane snage na njihove stalne položaje, u skladu s relevantnim sporazumima. Pozvali su Rusku Federaciju da bez odlaganja omogući pristup međunarodnim promatračima. Predsjednici država ili vlada smatraju da je odluka Vrhovnog vijeća Autonomne Republike Krima o održavanju referenduma o budućem statusu državnog područja u suprotnosti s ukrajinskim ustavom te da je stoga nezakonita.

               (2)

               Šefovi država ili vlada odlučili su poduzeti mjere, uključujući i one koje je Vijeće predvidjelo 3. ožujka 2014., a posebice o suspenziji bilateralnih razgovora s Ruskom Federacijom o pitanjima viza, kao i razgovore s Ruskom Federacijom o novom sveobuhvatnom sporazumu koji bi zamijenio postojeći Sporazum o partnerstvu i suradnji.

               (3)

               Šefovi država ili vlada istaknuli su da bi rješenje krize trebalo naći putem pregovora između vlada Ukrajine i Ruske Federacije, uključujući putem potencijalnih multilateralnih mehanizama, te da će Unija, u slučaju da ne bude rezultata unutar ograničenog roka, odlučiti o dodatnim mjerama, kao što su zabrane putovanja, zamrzavanje imovine i otkazivanje samita između EU-a i Rusije.

               (4)

               U postojećim okolnostima, trebalo bi nametnuti ograničenja putovanja i zamrzavanje imovine osobama odgovornima za djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine, uključujući djelovanja o budućem statusu bilo kojeg dijela državnog područja koja su suprotna ukrajinskom ustavu, i osobama, subjektima ili tijelima koji su s njima povezani.

               (5)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   1.   Države članice poduzimaju potrebne mjere kako bi se spriječio ulazak na njihova državna područja ili tranzit kroz njihova državna područja fizičkih osoba koje su odgovorne za djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine i fizičkih osoba koje su s njima povezane, kako je navedeno u Prilogu.
   2.   Stavak 1. ne obvezuje državu članicu da svojim državljanima odbije ulazak na svoje državno područje.
   3.   Stavkom 1. ne dovode se u pitanje slučajevi u kojima državu članicu obvezuje međunarodno pravo, to jest:

               (a)

               kao državu domaćina međunarodne međuvladine organizacije;

               (b)

               kao državu domaćina međunarodne konferencije koju su sazvali Ujedinjeni narodi ili međunarodne konferencije koja se održava pod njihovim pokroviteljstvom;

               (c)

               u skladu s multilateralnim sporazumom o dodijeljenim povlasticama i imunitetima; ili

               (d)

               u okviru Ugovora o mirenju (pakt iz Laterana) iz 1929. koji su sklopile Sveta Stolica (Država Vatikanskoga Grada) i Italija.

         4.   Smatra se da se stavak 3. primjenjuje i u slučajevima kada je država članica zemlja domaćin Organizacije za europsku sigurnost i suradnju (OESS).
   5.   Vijeće se propisno izvješćuje o svim slučajevima u kojima država članica odobrava iznimku u skladu sa stavcima 3. ili 4.
   6.   Države članice mogu odobriti izuzeća od mjera koje uvodi stavak 1. ako je putovanje opravdano zbog hitne humanitarne potrebe ili radi sudjelovanja u međuvladinim sastancima te onima koje promiče ili ugošćuje Unija ili čiji je domaćin država članica koja predsjedava OESS-om, gdje se odvija politički dijalog koji izravno promiče političke ciljeve mjera ograničavanja, uključujući potporu teritorijalnoj cjelovitosti, suverenitetu i neovisnosti Ukrajine.
   7.   Država članica koja želi odobriti izuzeće iz stavka 6. o tome službeno izvješćuje Vijeće u pisanom obliku. Smatra se da je izuzeće odobreno osim ako jedna ili više članica Vijeća ne uloži pisani prigovor u roku od dva radna dana od primitka službene obavijesti o predloženom izuzeću. Ako jedna ili više članica Vijeća uloži prigovor, Vijeće, djelujući kvalificiranom većinom, može ipak odlučiti o odobrenju predloženog izuzeća.
   8.   U slučajevima kada u skladu sa stavcima 3., 4., 6. i 7., država članica odobrava ulazak ili tranzit kroz svoje državno područje osobama navedenim u Prilogu, odobrenje se ograničava na svrhu zbog koje je izdano osobi na koju se odnosi.
   Članak 2.
   1.   Zamrzavaju se sva sredstva i gospodarski resursi koji pripadaju ili su u vlasništvu, posjedu ili pod nadzorom fizičkih osoba odgovornih za djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine i s fizičkih ili pravnih osoba, subjekata ili tijela koje su s njima povezane.
   2.   Fizičkim ili pravnim osobama, subjektima ili tijelima navedenima u Prilogu ne daju se na raspolaganje, niti u njihovu korist, izravno ili neizravno, nikakva sredstva niti gospodarski resursi.
   3.   Nadležno tijelo države članice može odobriti oslobađanje određenih zamrznutih sredstava ili gospodarskih resursa ili raspolaganje određenim sredstvima ili gospodarskim resursima, pod uvjetima koje smatra primjerenima, nakon što utvrdi da su dotična sredstva ili gospodarski resursi:

               (a)

               nužni za zadovoljenje osnovnih potreba osoba navedenih u Prilogu i njihovih uzdržavanih članova obitelji, uključujući plaćanja za hranu, najamninu ili hipoteku, lijekove i liječenje, poreze, premije osiguranja i naknade za javne komunalne usluge;

               (b)

               namijenjeni isključivo plaćanju opravdanih honorara i naknada za nastale troškove povezane s pružanjem pravnih usluga;

               (c)

               namijenjeni isključivo plaćanju pristojbi ili naknada za usluge za redovito čuvanje ili upravljanje zamrznutim sredstvima ili gospodarskim resursima;

               (d)

               potrebni za izvanredne troškove, pod uvjetom da je nadležno tijelo priopćilo nadležnim tijelima drugih država članica i Komisiji razloge na temelju kojih smatra da bi trebalo izdati posebno odobrenje, najmanje dva tjedna prije odobrenja.

         Dotična država članica izvješćuje ostale države članice i Komisiju o svim odobrenjima izdanim na temelju ovog stavka.
   4.   Odstupajući od stavka 1., nadležna tijela države članice mogu odobriti oslobađanje određenih zamrznutih sredstava ili gospodarskih resursa, pod uvjetom da su ispunjeni sljedeći uvjeti:

               (a)

               sredstva ili gospodarski resursi predmet su arbitražne odluke donesene prije datuma na koji su osoba, subjekt ili tijelo iz stavka 1. uvršteni na popis u Prilogu ili su predmet sudske ili upravne odluke donesene u Uniji ili su predmet sudske odluke izvršive u dotičnoj državi članici, prije ili nakon tog datuma;

               (b)

               sredstva ili gospodarski resursi koristit će se isključivo za podmirenje potraživanja osiguranih takvom odlukom ili koja su priznata kao valjana takvom odlukom, u okviru ograničenja određenih primjenjivim pravom i propisima kojima se uređuju prava osoba s takvim potraživanjima;

               (c)

               odluka nije u korist fizičke ili pravne osobe, subjekta ili tijela uvrštenih na popis u Prilogu; i

               (d)

               priznanje odluke nije u suprotnosti s javnim poretkom dotične države članice.

         Dotična država članica izvješćuje ostale države članice i Komisiju o svim odobrenjima izdanima na temelju ovog stavka.
   5.   Stavak 1. ne sprečava fizičku ili pravnu osobu, subjekt ili tijelo uvrštene na popis da izvrše dospjela plaćanja prema ugovoru sklopljenom prije datuma na koji su takva fizička ili pravna osoba, subjekt ili tijelo uvršteni na popis u Prilogu, pod uvjetom da je dotična država članica utvrdila da plaćanje ne primaju, izravno ili neizravno, fizička ili pravna osoba, subjekt ili tijelo iz stavka 1.
   6.   Stavak 2. ne primjenjuje se na priljeve na zamrznute račune:

               (a)

               kamata ili drugih prihoda po tim računima;

               (b)

               plaćanja dospjelih na temelju ugovora, sporazuma ili obveza koji su zaključeni ili su nastupili prije datuma na koji su ti računi postali podložni mjerama predviđenima u stavcima 1. i 2., ili

               (c)

               plaćanja dospjelih na temelju sudskih, upravnih ili arbitražnih odluka donesenih u Uniji ili izvršivih u dotičnoj državi članici;

         pod uvjetom da sve takve kamate, druge vrste prihoda i plaćanja ostaju podložne mjerama predviđenima u stavku 1.
   Članak 3.
   1.   Vijeće, na prijedlog države članice ili Visoke predstavnice Unije za vanjske poslove i sigurnosnu politiku, odlučuje o uspostavljanju i izmjeni popisa iz Priloga.
   2.   Vijeće svoju odluku iz stavka 1., uključujući razloge za uvrštavanje na popis, priopćuje dotičnoj fizičkoj ili pravnoj osobi, subjektu ili tijelu bilo izravno, ako je adresa poznata, ili objavom obavijesti te na taj način daje takvoj osobi, subjektu ili tijelu mogućnost očitovanja.
   3.   Ako se očitovanja podnesu ili se predoče novi važni dokazi, Vijeće preispituje odluku iz stavka 1. i o tome izvješćuje dotičnu osobu, subjekt ili tijelo.
   Članak 4.
   1.   U Prilogu su navedeni razlozi za uvrštavanje na popis fizičkih ili pravnih osoba, subjekata ili tijela iz članka 1. stavka 1. i članka 2. stavka 1.
   2.   Prilog također sadržava podatke potrebne za identifikaciju predmetnih fizičkih ili pravnih osoba, subjekata ili tijela, ako su ti podaci dostupni. Kad je riječ o fizičkim osobama, ti podaci mogu uključivati imena, uključujući i lažna imena, datum i mjesto rođenja, državljanstvo, broj putovnice i broj osobne iskaznice, spol, adresu, ako je poznata te funkciju ili zanimanje. Kad je riječ o pravnim osobama, subjektima ili tijelima, ti podaci mogu uključivati imena, mjesto i datum registracije, broj registracije i sjedište poslovanja.
   Članak 5.
   Kako bi utjecaj mjera iz članka 1. stavaka 1. i članka 2. stavka 1. bio što jači, Unija potiče treće države da donesu mjere ograničavanja slične onima predviđenima u ovoj Odluci.
   Članak 6.
   Ova odluka stupa na snagu na dan objave u Službenom listu Europske unije.
   Ova Odluka primjenjuje se do 17. rujna 2014.
   Ova Odluka redovito se preispituje. Prema potrebi se obnavlja ili mijenja, ako Vijeće smatra da njezini ciljevi nisu ispunjeni.

      Sastavljeno u Bruxellesu 17. ožujka 2014.

            Za Vijeće

            Predsjednica

         C. ASHTON

      PRILOG

         Popis osoba, subjekata i tijela iz članaka 1. i 2.

                  Ime

                  Identifikacijski podaci

                  Obrazloženje

                  Datum uvrštenja

                  1.

                  Sergey Valeryevich Aksyonov

                  Datum rođenja: 26. studenoga 1972.

                  Aksyonov je 27. veljače 2014. izabran za „predsjednika vlade Krima” u krimskoj Verkhovnoj Radi u prisutnosti proruskih naoružanih osoba. Oleksandr Turchynov je 1. ožujka njegov „izbor” proglasio protuustavnim. Aktivno je lobirao za „referendum”16. ožujka 2014.

                  17.3.2014.

                  2.

                  Vladimir Andreevich Konstantinov

                  Datum rođenja: 19. ožujka 1967.

                  U funkciji predsjednika Vrhovnog vijeća Autonomne Republike Krima, Konstantinov je imao važnu ulogu u odlukama koje donosi Verkhovna Rada u vezi s „referendumom” protiv teritorijalne cjelovitosti Ukrajine i pozvao je glasače da glasuju za neovisnost Krima.

                  17.3.2014.

                  3.

                  Rustam Ilmirovich Temirgaliev

                  Datum rođenja: 15. kolovoza 1976.

                  U funkciji zamjenika predsjedatelja Vijeća ministara Krima, Temirgaliev je imao važnu ulogu u odlukama koje donosi Verkhovna Rada u vezi s „referendumom” protiv teritorijalne cjelovitosti Ukrajine. Aktivno je lobirao za integraciju Krima u Rusku Federaciju.

                  17.3.2014.

                  4.

                  Deniz Valentinovich Berezovskiy

                  Datum rođenja: 15. srpnja 1974.

                  Berezovskiy je 1. ožujka 2014. imenovan zapovjednikom ukrajinske mornarice i položio je prisegu krimskim oružanim snagama te je time prekršio svoju prisegu. Ured ukrajinskog državnog odvjetnika pokrenuo je istragu protiv njega zbog veleizdaje.

                  17.3.2014.

                  5.

                  Aleksei Mikhailovich Chaliy

                  Datum rođenja: 13. lipnja 1961.

                  Chaliy je 23. veljače 2014. postao „gradonačelnik Sevastopolja” javnim odobravanjem te je prihvatio taj „izbor”. Aktivno je provodio kampanju kako bi Sevastopolj postao entitet odvojen od Ruske Federacije nakon referenduma 16. ožujka 2014.

                  17.3.2014.

                  6.

                  Pyotr Anatoliyovych Zima

                  „Predsjednik vlade” Aksyonov je 3. ožujka 2014. Zimu imenovao novim načelnikom Sigurnosne službe Krima (SBU), a Zima je prihvatio to imenovanje. On je dobio važne podatke, uključujući pristup bazi podataka Ruske tajne službe (SBU). To je uključivalo podatke o euro-majdanskim aktivistima i braniteljima ljudskih prava na Krimu. Imao je važnu ulogu u sprečavanju ukrajinskih vlasti da kontroliraju teritorij Krima.
                  Dana 11. ožujka 2014. bivši službenici krimskog SBU-a proglasili su osnivanje neovisne sigurnosne službe.

                  17.3.2014.

                  7.

                  Yuriy Zherebtsov

                  Savjetnik predsjednika Verkhovne Rade Krima, jedan od vodećih organizatora „referenduma”16. ožujka 2014. protiv teritorijalne cjelovitosti Ukrajine.

                  17.3.2014.

                  8.

                  Sergey Pavlovych Tsekov

                  Datum rođenja: 28. ožujka 1953.

                  Potpredsjednik Verkhovne Rade; Tsekov je zajedno Sergeyjem Aksyonovim pokrenuo nezakonito raspuštanje vlade Autonomne Republike Krima (ARC). U taj je pothvat povukao Vladimira Konstantinova, prijeteći mu razrješenjem. Javno je priznao da su članovi parlamenta na Krimu pokrenuli pozivanje ruskih vojnika na preuzimanje Verkhovne Rade Krima. On je bio jedan od prvih krimskih vođa koji je javno zatražio pripajanje Krima Rusiji.

                  17.3.2014.

                  9.

                  Ozerov, Viktor Alekseevich

                  Datum rođenja: 5. siječnja 1958. u Abakanu, Khakassia

                  Predsjedatelj Odbora za sigurnost i obranu Federalnog Vijeća Ruske Federacije.
                  Ozerov je 1. ožujka 2014., u ime Odbora za sigurnost i obranu Federalnog Vijeća, javno podržao u Federalnom Vijeću raspoređivanje ruskih snaga u Ukrajini.

                  17.3.2014.

                  10.

                  Dzhabarov, Vladimir Michailovich

                  Datum rođenja: 29. rujna 1952.

                  Prvi zamjenik predsjedatelja Odbora za međunarodne poslove Federalnog Vijeća Ruske Federacije.
                  Dzhabarov je 1. ožujka 2014., u ime Odbora za međunarodne poslove Federalnog Vijeća, javno podržao u Federalnom Vijeću raspoređivanje ruskih snaga u Ukrajini.

                  17.3.2014.

                  11.

                  Klishas, Andrei Aleksandrovich

                  Datum rođenja: 9. studenoga 1972. u Sverdlovsku

                  Predsjedatelj Odbora ustavnog prava Federalnog Vijeća Ruske Federacije.
                  Klishas je 1. ožujka 2014. javno podržao u Federalnom Vijeću raspoređivanje ruskih snaga u Ukrajini. U javnim izjavama Klishas je nastojao opravdati rusku vojnu intervenciju u Ukrajini tvrdeći da „ukrajinski predsjednik podržava zahtjev krimskih vlasti upućen predsjedniku Ruske Federacije o pružanju sveobuhvatne pomoći u obranu građana Krima”.

                  17.3.2014.

                  12.

                  Ryzhkov, Nikolai Ivanovich

                  Datum rođenja: 28. rujna 1929. u Duleevki, regija Donetsk, ukrajinski SSR

                  Član Odbora za federalna pitanja, regionalnu politiku i Sjever Federalnog Vijeća Ruske Federacije.
                  Ryzhkov je 1. ožujka 2014. javno podržao u Federalnom Vijeću raspoređivanje ruskih snaga u Ukrajini.

                  17.3.2014.

                  13.

                  Bushmin, Evgeni Viktorovich

                  Datum rođenja: 4. listopada 1958. u Lopatinu, regija Sergachiisky, RSFSR

                  Zamjenik predsjednika Federalnog Vijeća Ruske Federacije.
                  Bushmin je 1. ožujka 2014. javno podržao u Federalnom Vijeću raspoređivanje ruskih snaga u Ukrajini.

                  17.3.2014.

                  14.

                  Totoonov, Aleksandr Borisovich

                  Datum rođenja: 3. ožujka 1957. u Ordzhonikidzeu, Sjeverna Osetija

                  Član Odbora za kulturu, znanost i informacije Federalnog Vijeća Ruske Federacije.
                  Totoonov je 1. ožujka 2014. javno podržao u Federalnom Vijeću raspoređivanje ruskih snaga u Ukrajini.

                  17.3.2014.

                  15.

                  Panteleev, Oleg Evgenevich

                  Datum rođenja: 21. srpnja 1952. u Zhitnikovskoe, regija Kurgan

                  Prvi zamjenik predsjedatelja Odbora za parlamentarna pitanja.
                  Panteleev je 1. ožujka 2014. javno podržao u Federalnom Vijeću raspoređivanje ruskih snaga u Ukrajini.

                  17.3.2014.

                  16.

                  Mironov, Sergei Mikhailovich

                  Datum rođenja: 14. veljače 1953. u Pushkinu, regija Lenjingrad

                  Član Vijeća državne Dume; vođa ogranka „Pravedna Rusija” u Dumi Ruske Federacije.
                  Začetnik zakona kojim se Ruskoj Federaciji dopušta da uključi u svoj sastav, pod izlikom zaštite ruskih građana, teritorije strane zemlje bez pristanka te zemlje ili bez poštovanja međunarodnog ugovora..

                  17.3.2014.

                  17.

                  Zheleznyak, Sergei Vladimirovich

                  Datum rođenja: 30. srpnja 1970. u St. Petersburgu (bivši Lenjingrad)

                  Zamjenik predsjednika državne Dume Ruske Federacije.
                  Aktivno podržava upotrebu ruskih oružanih snaga u Ukrajini i pripajanje Krima. Osobno je bio na čelu demonstracija u podršku ruskih oružanih snaga u Ukrajini.

                  17.3.2014.

                  18.

                  Slutski, Leonid Eduardovich

                  Datum rođenja: 4. siječnja 1968. u Моskvi

                  Predsjednik Odbora Zajednice neovisnih država (CIS) državne Dume Ruske Federacije (član LDPR-a).
                  Aktivno podržava upotrebu ruskih oružanih snaga u Ukrajini i pripajanje Krima.

                  17.3.2014.

                  19.

                  Vitko, Aleksandr Viktorovich

                  Datum rođenja: 13. rujna 1961. u Vitebsku (bjeloruski SSR)

                  Zapovjednik crnomorske flote, viceadmiral.
                  Odgovoran za zapovijedanje ruskim snagama koje su okupirale ukrajinski suvereni teritorij.

                  17.3.2014.

                  20.

                  Sidorov, Anatoliy Alekseevich

                  Zapovjednik, ruski zapadni vojni okrug, čije su jedinice raspoređene na Krimu.
                  Odgovoran je za dio ruske vojne prisutnosti na Krimu kojom se podriva suverenitet Ukrajine i pomogao je krimskim vlastima u sprečavanju javnih demonstracija protiv koraka koji su vodili referendumu i sjedinjavanju s Rusijom.

                  17.3.2014.

                  21.

                  Galkin, Aleksandr

                  Ruski južni vojni okrug, čije se snage nalaze na Krimu; crnomorska flota je pod Galkinovim zapovjedništvom; veliki dio kretanja snaga na Krim došao je preko južnog vojnog okruga.
                  Zapovjednik ruskog južnog vojnog okruga („SMD”). Snage SMD-a raspoređene su na Krimu. Odgovoran je za dio ruske vojne prisutnosti na Krimu kojom se podriva suverenitet Ukrajine i pomogao je krimskim vlastima u sprečavanju javnih demonstracija protiv koraka koji su vodili referendumu i sjedinjavanju s Rusijom. Pored toga, crnomorska flota potpada pod kontrolu tog okruga.

                  17.3.2014.


title: 2014/787/EU: Odluka Vijeća od 7. studenoga 2014. o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Satelitska navigacija)

text:
               13.11.2014

               HR

               Službeni list Europske unije

               L 328/52

         ODLUKA VIJEĆA
   od 7. studenoga 2014.
   o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Satelitska navigacija)

      (2014/787/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 172. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o dogovorima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

               (2)

               U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, između ostalog, Protokol 31 uz Sporazum o EGP-u.

               (3)

               Protokol 31 uz Sporazum o EGP-u sadržava odredbe i dogovore o suradnji u posebnim područjima izvan četiriju sloboda.

               (4)

               Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) br. 1285/2013 Europskog parlamenta i Vijeća (3).

               (5)

               Primjereno je da države EFTA-e počnu sudjelovati u aktivnostima iz Uredbe (EU) br. 1285/2013 od 1. siječnja 2014., neovisno o tome kada je Odluka Zajedničkog odbora EGP-a priložena ovoj Odluci donesena, ili o tome je li ispunjenje ustavnih zahtjeva za tu Odluku Zajedničkog odbora EGP-a, ako oni postoje, priopćeno nakon 10. srpnja 2014.

               (6)

               Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu Odluke Zajedničkog odbora EGP-a priložene ovoj Odluci. Troškovi tih aktivnosti čija je provedba započela nakon 1. siječnja 2014. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama Unije, pod uvjetom da Odluka Zajedničkog odbora EGP-a stupi na snagu prije završetka dotičnog djelovanja.

               (7)

               Protokol 31 uz Sporazum o EGP-u bi stoga trebalo na odgovarajući način izmijeniti.

               (8)

               Stajalište Unije u okviru Zajedničkog odbora EGP-a trebalo bi se temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje treba donijeti, u ime Europske unije, u okviru Zajedničkog odbora EGP-a o predloženoj izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda, temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      (3)  Uredba (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (SL L 347, 20.12.2013., str. 1.).

      NACRT
      ODLUKA ZAJEDNIČKOG ODBORA EGP-a br. …/2014
      od
      o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:

                  (1)

                  Norveška je sudjelovala u aktivnostima iz Uredbe (EZ) br. 683/2008 Europskog parlamenta i Vijeća (1) i financijski im je doprinosila, putem uključivanja te Uredbe u Protokol 31 uz Sporazum o EGP-u.

                  (2)

                  Primjereno je proširiti suradnju ugovornih stranaka Sporazuma o EGP-u radi uključivanja Uredbe (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (2).

                  (3)

                  Primjereno je da države EFTA-e počnu sudjelovati u aktivnostima iz Uredbe (EU) br. 1285/2013 od 1. siječnja 2014., neovisno o tome kada je ova Odluka donesena, ili o tome je li ispunjenje ustavnih zahtjeva za ovu Odluku, ako oni postoje, priopćeno nakon 10. srpnja 2014.

                  (4)

                  Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu ove Odluke. Troškovi tih aktivnosti čija je provedba započela nakon 1. siječnja 2014. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama EU-a pod uvjetom da ova Odluka stupi na snagu prije završetka dotičnog djelovanja.

                  (5)

                  Sporazum o suradnji u području satelitske navigacije između Europske unije i njezinih država članica i Kraljevine Norveške (3), potpisan 22. rujna 2010., privremeno se primjenjuje od 1. svibnja 2011.

                  (6)

                  Protokol 31 uz Sporazum o EGP-u bi stoga trebalo izmijeniti kako bi se omogućila provedba te proširene suradnje od 1. siječnja 2014. Međutim, sudjelovanje Islanda u tom programu trebalo bi zbog gospodarskih ograničenja privremeno suspendirati,

            DONIO JE OVU ODLUKU:
      Članak 1.
      U članku 1. Protokola 31 uz Sporazum o EGP-u iza stavka 8.a umeće se sljedeće:

                     „8.aa

                                 (a)

                                 Države EFTA-e od 1. siječnja 2014. sudjeluju u aktivnostima koje mogu proizaći iz sljedećih akata Unije:

                                             —

                                                32013 R 1285: Uredba (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (SL L 347, 20.12.2013., str. 1.).

                                 (b)

                                 Države EFTA-e financijski doprinose aktivnostima iz točke (a) u skladu s člankom 82. stavkom 1. točkom (a) Sporazuma i Protokolom 32 uz Sporazum.

                                 (c)

                                 Trošak proširenja geografske pokrivenosti sustava EGNOS na državna područja država EFTA-e koje sudjeluju u aktivnostima snose države EFTA-e kao dio financijskog doprinosa aktivnostima iz točke (a). Takvo proširenje pokrivenosti ovisi o tehničkoj izvedivosti i ne odgađa proširenje geografske pokrivenosti sustava EGNOS na cjelokupno državno područje država članica EU-a koje je geografski smješteno u Europi.

                                 (d)

                                 Na razini projekta, institucije, poduzeća, organizacije i državljani država EFTA-e imaju prava iz članka 81. točke (d) Sporazuma.

                                 (e)

                                 Troškovi tih aktivnosti čija je provedba započela nakon 1. siječnja 2014. mogu se smatrati prihvatljivima od početka djelovanja u okviru sporazuma o bespovratnim sredstvima ili predmetne odluke o bespovratnim sredstvima pod uvjetom da Odluka Zajedničkog odbora EGP-a br. …/2014 od … stupi na snagu prije završetka djelovanja.

                                 (f)

                                 Države EFTA-e u potpunosti sudjeluju u svim odborima Unije koji pomažu Europskoj komisiji u upravljanju aktivnostima iz točke (a) te njihovu razvoju i provedbi, no nemaju pravo glasa.
                                 Sudjelovanje država EFTA-e u odborima Unije i skupinama stručnjaka koji pomažu Europskoj komisiji osobito u sigurnosnim aspektima aktivnosti iz točke (a) uređuje se u poslovniku tih odbora i skupina.

                                 (g)

                                 Ovaj se stavak ne primjenjuje na Lihtenštajn.

                                 (h)

                                 U pogledu Islanda, primjena ovog stavka se suspendira sve dok Zajednički odbor EGP-a ne odluči drukčije.”

      Članak 2.
      Ova Odluka stupa na snagu prvog dana koji slijedi nakon zadnje obavijesti u skladu s člankom 103. stavkom 1. Sporazuma o EGP-u. (4)

      Primjenjuje se od 1. siječnja 2014.
      Članak 3.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

         Sastavljeno u Bruxellesu

               Za Zajednički odbor EGP-a

               Predsjednik

               Tajnici

               Zajedničkog odbora

         (1)  SL L 196, 24.7.2008., str. 1.

         (2)  SL L 347, 20.12.2013., str. 1.

         (3)  SL L 283, 29.10.2010., str. 12.

         (4)  [Ustavni zahtjevi nisu navedeni.] [Ustavni zahtjevi su navedeni.]


title: Odluka Vijeća (EU) 2017/1206 od 4. srpnja 2017. o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2017.

text:
               6.7.2017

               HR

               Službeni list Europske unije

               L 173/15

         ODLUKA VIJEĆA (EU) 2017/1206
   od 4. srpnja 2017.
   o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2017.
   VIJEĆE EUROPSKE UNIJE,
   uzimajući u obzir Ugovor o Europskoj uniji i Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000., kako je zadnje izmijenjen (1) („Sporazum o partnerstvu AKP-EU”),
   uzimajući u obzir Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje četvrti dio Ugovora o funkcioniranju Europske unije (2) („Unutarnji sporazum”), a posebno njegov članak 7.,
   uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond („Financijska uredba o 11. ERF-u”) (3), a posebno njezin članak 21. stavak 3. i članak 21. stavak 4.,
   uzimajući u obzir prijedlog Europske komisije,
   budući da:

               (1)

               U skladu s postupkom utvrđenim u članku 21. stavku 3. Financijske uredbe o 11. ERF-u Komisija do 15. lipnja 2017. predstavlja prijedlog kojim se utvrđuje (a) iznos drugog obroka doprinosa za 2017., (b) revidirani godišnji doprinos za 2017. kada godišnji iznos odstupa od stvarnih potreba.

               (2)

               U skladu s člankom 52. Financijske uredbe o 11. ERF-u Europska investicijska banka (EIB) poslala je Komisiji 6. travnja 2017. svoje ažurirane procjene obveza i plaćanja u okviru instrumenata kojima upravlja.

               (3)

               U članku 22. stavku 1. Financijske uredbe o 11. ERF-u propisano je da se u okviru poziva na doprinose prvo iskorištavaju iznosi osigurani u prethodnim europskim razvojnim fondovima (ERF-ovi). Stoga bi trebalo uputiti poziv za sredstva u okviru 10. i 11. ERF-a.

               (4)

               Odlukom (EU) 2016/2026 (4) Vijeće je 11. studenoga 2016. na prijedlog Komisije donijelo odluku o utvrđivanju gornje granice godišnjeg doprinosa država članica ERF-u za 2017. na 3 850 000 000 EUR za Komisiju, odnosno na 150 000 000 EUR za EIB.

               (5)

               Odlukom (EU) 2016/1337 (5) Vijeće je 2. kolovoza 2016. donijelo odluku o dodjeli sredstava koja su opozvana iz projekata u okviru 10. ERF-a u svrhu obnove Instrumenta mirovne pomoći Africi za razdoblje od 2016. do 2018. Države su članice u Odboru stalnih predstavnika (COREPER) postigle posljedični politički sporazum o povratu ukupno 200 milijuna EUR koji su opozvani iz osmog i devetog ERF-a te o odgovarajućim prilagodbama u smislu plaćanja koje države članice trebaju obaviti kako bi svaka država članica dobila povrat vlastitog doprinosa tim udjelima. Prilagodbe u smislu plaćanja provode se u okviru trećeg poziva za doprinose za 2017. i/ili prvog poziva za doprinose za 2018.,

         DONIJELO JE OVU ODLUKU:
   Članak 1.
   Pojedinačni doprinosi za ERF koje Komisiji i EIB-u trebaju platiti države članice kao drugi obrok za 2017. navedeni su u tablici u Prilogu ovoj Odluci.
   Članak 2.
   Udjeli doprinosa država članica navedeni u članku 1. stavku 2. točki (a) unutarnjih sporazuma za osmi i deveti ERF smanjuju se na odgovarajući način za iznos od 200 000 000 EUR iz sredstava koja su opozvana u okviru osmog i devetog ERF-a. U skladu s prioritetima svake države članice financijska prilagodba provodi se u skladu s trećim obrokom za 2017. i/ili prvim obrokom za 2018.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 4. srpnja 2017.

            Za Vijeće

            Predsjednik

         M. MAASIKAS

      (1)  SL L 317, 15.12.2000., str. 3.

      (2)  SL L 210, 6.8.2013., str. 1.

      (3)  SL L 58, 3.3.2015., str. 17.

      (4)  Odluka Vijeća (EU) 2016/2026 od 15. studenoga 2016. o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2018., godišnji iznos za 2017., prvi obrok za 2017. i indikativna, neobvezujuća predviđanja za očekivane godišnje iznose za godine 2019. i 2020. (SL L 313, 19.11.2016., str. 25.).

      (5)  Odluka Vijeća (EU) 2016/1337 od 2. kolovoza 2016. o dodjeli sredstava koja su opozvana iz projekata u okviru 10. europskog razvojnog fonda u svrhu obnove Instrumenta mirovne pomoći za Afriku (SL L 212, 5.8.2016., str. 107.).

      PRILOG

                  DRŽAVE ČLANICE

                  Ključni postotak za 10. ERF

                  Ključni postotak za 11. ERF

                  Drugi obrok za 2017.

                  Ukupno

                  Komisija

                  Komisija

                  Komisija

                  EIB

                  10. ERF

                  11. ERF

                  Ukupno

                  10. ERF

                  BELGIJA

                  3,53

                  3,24927

                  2 586 394,39

                  39 859 803,57

                  42 446 197,96

                  1 765 000,00

                  44 211 197,96

                  BUGARSKA

                  0,14

                  0,21853

                  102 576,55

                  2 680 775,34

                  2 783 351,88

                  70 000,00

                  2 853 351,88

                  ČEŠKA

                  0,51

                  0,79745

                  373 671,71

                  9 782 566,65

                  10 156 238,37

                  255 000,00

                  10 411 238,37

                  DANSKA

                  2,00

                  1,98045

                  1 465 379,26

                  24 294 794,82

                  25 760 174,08

                  1 000 000,00

                  26 760 174,08

                  NJEMAČKA

                  20,50

                  20,5798

                  15 020 137,42

                  252 458 793,95

                  267 478 931,37

                  10 250 000,00

                  277 728 931,37

                  ESTONIJA

                  0,05

                  0,08635

                  36 634,48

                  1 059 282,25

                  1 095 916,73

                  25 000,00

                  1 120 916,73

                  IRSKA

                  0,91

                  0,94006

                  666 747,56

                  11 532 007,79

                  12 198 755,35

                  455 000,00

                  12 653 755,35

                  GRČKA

                  1,47

                  1,50735

                  1 077 053,76

                  18 491 130,29

                  19 568 184,04

                  735 000,00

                  20 303 184,04

                  ŠPANJOLSKA

                  7,85

                  7,93248

                  5 751 613,60

                  97 310 194,16

                  103 061 807,76

                  3 925 000,00

                  106 986 807,76

                  FRANCUSKA

                  19,55

                  17,81269

                  14 324 082,27

                  218 513 796,75

                  232 837 879,02

                  9 775 000,00

                  242 612 879,02

                  HRVATSKA

                  0,00

                  0,22518

                  0,00

                  2 762 352,95

                  2 762 352,95

                  0,00

                  2 762 352,95

                  ITALIJA

                  12,86

                  12,53009

                  9 422 388,64

                  153 710 502,99

                  163 132 891,64

                  6 430 000,00

                  169 562 891,64

                  CIPAR

                  0,09

                  0,11162

                  65 942,07

                  1 369 277,18

                  1 435 219,25

                  45 000,00

                  1 480 219,25

                  LATVIJA

                  0,07

                  0,11612

                  51 288,27

                  1 424 480,08

                  1 475 768,35

                  35 000,00

                  1 510 768,35

                  LITVA

                  0,12

                  0,18077

                  87 922,76

                  2 217 561,70

                  2 305 484,45

                  60 000,00

                  2 365 484,45

                  LUKSEMBURG

                  0,27

                  0,25509

                  197 826,20

                  3 129 268,20

                  3 327 094,40

                  135 000,00

                  3 462 094,40

                  MAĐARSKA

                  0,55

                  0,61456

                  402 979,30

                  7 538 998,26

                  7 941 977,56

                  275 000,00

                  8 216 977,56

                  MALTA

                  0,03

                  0,03801

                  21 980,69

                  466 280,47

                  488 261,16

                  15 000,00

                  503 261,16

                  NIZOZEMSKA

                  4,85

                  4,77678

                  3 553 544,71

                  58 598 242,83

                  62 151 787,53

                  2 425 000,00

                  64 576 787,53

                  AUSTRIJA

                  2,41

                  2,39757

                  1 765 782,01

                  29 411 735,32

                  31 177 517,33

                  1 205 000,00

                  32 382 517,33

                  POLJSKA

                  1,30

                  2,00734

                  952 496,52

                  24 624 662,80

                  25 577 159,32

                  650 000,00

                  26 227 159,32

                  PORTUGAL

                  1,15

                  1,19679

                  842 593,07

                  14 681 394,38

                  15 523 987,45

                  575 000,00

                  16 098 987,45

                  RUMUNJSKA

                  0,37

                  0,71815

                  271 095,16

                  8 809 768,94

                  9 080 864,11

                  185 000,00

                  9 265 864,11

                  SLOVENIJA

                  0,18

                  0,22452

                  131 884,13

                  2 754 256,52

                  2 886 140,66

                  90 000,00

                  2 976 140,66

                  SLOVAČKA

                  0,21

                  0,37616

                  153 864,82

                  4 614 471,47

                  4 768 336,29

                  105 000,00

                  4 873 336,29

                  FINSKA

                  1,47

                  1,50909

                  1 077 053,76

                  18 512 475,41

                  19 589 529,16

                  735 000,00

                  20 324 529,16

                  ŠVEDSKA

                  2,74

                  2,93911

                  2 007 569,59

                  36 054 974,58

                  38 062 544,17

                  1 370 000,00

                  39 432 544,17

                  UJEDINJENA KRALJEVINA

                  14,82

                  14,67862

                  10 858 460,32

                  180 067 187,34

                  190 925 647,66

                  7 410 000,00

                  198 335 647,66

                  UKUPNO EU–28

                  100,00

                  100,00

                  73 268 963,00

                  1 226 731 037,00

                  1 300 000 000,00

                  50 000 000,00

                  1 350 000 000,00